Historia de Polonia

A **historia de [[Polonia]]**, abarca tanto la historia del actual estado de Polonia, como las pasadas entidaz politicas y socials d'a rechión, dica las antigas poblacions prehistoricas. Ye muit influita por a presión d'os alemans a l'ueste y d'os rusos a l'este. Os polacos estioron capaces de formar un estato capable de resistir estas presions en a mayor part d'a suya historia, prenendo modelos propios d'Europa Central y Occidental.

Las radices d'a historia polaca se remontan a tiempos antigos, cuan lo territorio de l'actual Polonia yera habitau per diversos grupos etnicos, incluyius celtas, escitas, sarmatas, eslavos, balticos y pueblos chermanicos. Los pueblos eslavos pueblan este territorio dende fa 1500 anyos y la historia de Polonia como estau abarca cuasi un milenio. Lo territorio de Polonia ha variau enormement mientres la suya historia. En o sieglo XVI mientres la mancomunidat polaco-lituana formaba lo estau mas gran d'Europa, antes d'a expansión de l'Imperio ruso. Posteriorment no existió un estau polaco independient dica que Polonia recuperó la suya independencia en 1918, dimpués de mas d'un sieglo d'estar gubernada per los suyos estaus vecins. Las suyas buegas estioron alteradas nuevament dimpués d'a Segunda Guerra Mundial.

## Prehistoria
La prehistoria y protohistoria de Polonia abarca dende l'aparición d'os humans en o terreno que ocupa l'actual Polonia dica lo establimiento d'un primer estau polaco en l'anyo 966. Encara que cubre a lo menos milars d'anyos, tenemos nomás una limitada cantidat d'información sobre este periodo a la nuestra aconsiga. L'uso de l'idioma escrito en Polonia empecipió con a plegada d'a cristiandad dimpués de l'anyo 966. La información que se tiene sobre este territorio ye aconseguida prencipalment per investigacions cientificas basadas prencipalment en metodos arqueolochicos y en os numerosos escritos medievals.

## Edat meya

Manimenos, estioron los lechitas eslavos occidentals, los antepasados mas cercanos d'os polacos etnicos, qui establioron asentamientos permanents mientres l'Alta Edat Meya. Los polacos occidentals lechitas, una tribu que lo suyo nombre *significan personas que viven en campos ubiertos* y dominoron la rechión y dioron a Polonia - que se troba en a Llanura Euroasiatica d'o Norte-Central - lo suyo nombre.

### Dinastía Piast
La primera dinastía reinante, los Piast, surtió en o sieglo X. Estió lo duque Mieszko I, considerau lo creyador d'a estatalidat polaca, qui establió ista dinastía y amás adoptó lo cristianismo occidental en l'anyo 966. Lo dominio de Mieszko estió formalment reconstituido como un reino medieval en l'anyo 1025 per lo suyo fillo, Boleslau I de Polonia, conoixiu per las suyas expansions militars, a la suya muerte le succedió lo suyo fillo Mieszko II de Polonia. Lo monarca d'a dinastía Piast mas exitoso y lo zaguer, estió Casimir III dito *lo Gran*, qui presidió un periodo de prosperidat economica antes d'a suya muerte en l'anyo 1370 sin hereus varones.

### Reino de Polonia (1385-1569)
O periodo d'o Reino de Polonia es coincidente con el reinado de miembros d'a Dinastía Jogaila, per lo que tamién ye conoixiu a vegadas como era u epoca Jogaila. Principia este periodo con o reinau de Eduvichis de Polonia y o rei consort *Władysław II Jagiełło* (Ladislau II Jogaila) que gubernó posteriorment como titular dimpués d'a muerte d'a suya muller y dió nombre a la dinastía que endreza Polonia dica lo establimiento d'a Republica d'as Dos Nacions en l'anyo 1569.

## Edat moderna
### Republica d'as Dos Nacions
O periodo d'a Republica d'as Dos Nacions estió a epoca en que o Reino de Polonia formó una republica aristocratica federal chunto a o Gran Ducau de Lituania. A mancomunidat estió establida como una sola entidat per la Unión de Lublin sinyada l'1 de chulio de 1569 y que remanió dica as reparticions de Polonia en l'anyo 1795.